རྐྱེན་ངན་གྲོགས་གྱུར་གྱི་དཔེ་ལྟར།ལས་དབང་གི་གེགས་བར་ཆད་དེ་བྱུང་རྗེས།འཛམ་གླིང་མི་དམངས་ཀྱིས་ཁོང་མོའི་ལས་དབང་དང་བྱས་རྗེས་ལ་དོ་སྣང་ཆེན་པའི་བྱས་ཤིང་།དོན་རྐྱེན་དེའི་དབང་གིས་མཱ་ལཱ་ལཱ་བུད་མེད་དང་ལོ་ཆུང་བུ་མོའི་སློབ་གསོའི་ཐོབ་ཐང་སྲུང་སྐྱོབ་མཁན་གྱི་མཚོན་བྱེད་མི་སྣ་རུ་གྱུར་་ཞིང་།དུས་དེ་ནས་བཟུང་ཐཱ་ལེ་པན་ཤོག་ཁག་གི་བུ་མོ་ཆུང་ཆུང་དེས་ཁ་མ་གྲགས་ན་བསམ་པའི་རེ་བ་སྟོང་ཟད་དུ་སོང་།ཐཱ་ལེ་པན་ཇག་ཚོགས་ཀྱི་བློ་ཡུལ་ལས་འདས་པ་ཞིག་ནི་མདེའུ་དེ་གཉིས་ཀྱིས་མཱ་ལཱ་ལཱའི་ཚེ་སྲོག་མ་ལོན་པ་མ་ཟད།ད་དུང་མཱ་ལཱ་ལཱ་ནོ་བྷེལ་ཞི་བདེའི་ཚོགས་དབུས་སུ་བསྐྱལ་བ་དེ་རེད།མཱ་ལཱ་ལཱ་སྲོག་ཉེན་ལས་ཐར་རྗེས།འཇིགས་ཞུམ་དང་ཐེ་ཚོམ་མེད་པར།སྔོན་ཆད་ལས་ལྡབ་ཁྲི་སྟོང་གིས་ལྷག་པའི་འཛམ་གླིང་གར་སྟེགས་སྟེང་འཛེག་ནས་ཕོ་མོ་ཁྱད་པར་མེད་པར་འདྲ་མཉམ་གྱི་སློབ་གསོ་རེག་རྒྱུའི་ཐོབ་ཐང་རྩོད་ལེན་བྱས་དང་བྱེད་མུས་སུ་ཡིན།